Pietų Savas
Pietų Savas arba Pietų Savonija (suom. Etelä-Savo; šved. Södra Savolax) – vienas iš 20 Suomijos regionų, esantis šalies pietryčiuose, besiribojantis su Šiaurės Savonija, Šiaurės Karelija, Kymenlaksu, Peijet Heme, ir Vidurio Suomija. Regiono centras ir didžiausias miestas yra Mikelis. Regionas įeina į Rytų Suomijos provincijos sudėtį. Pietų Save yra didžiausi šalies ežerynai, įskaitant Saimos ežerą. Du pagrindiniai regiono miestai yra Mikelis ir Savonlina.